Мы махуэхэм
ЩэкIуэгъуэм и 26, щэбэт
Информацэм и дунейпсо махуэщ
Абхъазым и Конституцэм и махуэщ
1832 гъэм къызэрагъэпэщащ Урысейм IэщэкIэ ЗэщIэузэда и Къарухэм я Штаб нэхъыщхьэм и Дзэ академиер.
1925 гъэм ягъэунэхуащ Туполевым и «АНТ-4» кхъухьлъатэр.
1963 гъэм япэу ягъэлъэгъуащ «НэхулъэфI фыкъикI, цIыкIухэ!» нэтыныр.
ХьэкIэкхъуэкIэхэр, псом хуэмыдэу къаплъэнхэр, утыкум «щыджэгуным» хуэзыгъасэу щыта, РСФСР-м и цIыхубэ артисткэ Назаровэ Маргаритэ къызэралъхурэ илъэс 90 ирокъу.
Теленэтынхэр езыгъэкIуэкI, РСФСР-м и цIыхубэ артисткэ Шатиловэ Аннэ и ныбжьыр илъэс 78-рэ ирокъу.
Физико-математикэ щIэныгъэхэм я доктор, профессор, Урысейм ЩIэныгъэхэмкIэ и академиемрэ ЩIДАА-мрэ я академик Къумахуэ Мурадин къызэралъхурэ илъэс 75-рэ ирокъу.
СурэтыщI, КъШР-м щIыхь зиIэ и художник Хьэгъундокъуэ Мухьэмэд и ныбжьыр илъэс 64-рэ ирокъу.
«Адыгэ псалъэ» газетым егъэджэныгъэмрэ щIэныгъэмкIэ и къудамэм и унафэщI, КъБР-м щIыхь зиIэ и журналист Жыласэ Маритэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 2 — 3, жэщым 1 градус щыхъунущ.
ЩэкIуэгъуэм и 27, тхьэмахуэ
Анэм и махуэщ
Уасэ зыгъэувым и махуэщ
1705 гъэм Пётр Езанэм унафэ къыдигъэкIащ «тенджызым къулыкъу щызыщIэну сэлэт полк» къызэгъэпэщыным теухуауэ.
1922 гъэм Урысейм къыщыдагъэкIащ ахъшэщIэ — совет тумэнхэр.
РСФСР-м и цIыхубэ артисткэ Польских Галинэ и ныбжьыр илъэс 77-рэ ирокъу.
Физико-математикэ щIэныгъэхэм я доктор, КъБКъУ-м и профессор Хьэжы Анатолэ и ныбжьыр илъэс 70 ирокъу.
КъБР-м егъэджэныгъэмкIэ щIыхь зиIэ и лэжьакIуэ Дадэ Суфэдин и ныбжьыр илъэс 65-рэ ирокъу.
Жылагъуэ лэжьакIуэ, ЩоджэнцIыкIу Алий и цIэр зезыхьэ фондым и унафэщI ЩоджэнцIыкIу Леонид и ныбжьыр илъэс 59-рэ ирокъу.
Актёр, режиссёр, УФ-м и цIыхубэ артист Машков Владимир и ныбжьыр илъэс 53-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градуси 3 — 7, жэщым градуси 2 — 3 щыхъунущ.
ЩэкIуэгъуэм и 28, блыщхьэ
1942 гъэм Къэбэрдей-Балъкъэр партизан гупыр Жэмтхьэлэ Ипщэ щыIэ нэмыцэ гарнизоным теуащ, хэщIыныгъэшхуи иритащ.
1943 гъэм Ираным и къалащхьэ Тегеран къыщызэIуахащ къэралищым — СССР-м, США-м, Инджылызым — я унафэщIхэу Сталин Иосиф, Рузвельт Франклин, Черчилль Уинстон сымэ зыхэт конференцыр.
Нэмыцэ философ, марксизмэм и лъабжьэр зыгъэтIылъахэм ящыщ Энгельс Фридрих къызэралъхурэ илъэси 196-рэ ирокъу.
Филологие щIэныгъэхэм я доктор, Социалист Лэжьыгъэм и ЛIыхъужь, РАН-м и академик Лихачёв Дмитрий къызэралъхурэ илъэси 110-рэ ирокъу.
УсакIуэ, тхакIуэ, Социалист Лэжьыгъэм и ЛIыхъужь Симонов Константин къызэралъхурэ илъэси 101-рэ ирокъу.
Къэрал лэжьакIуэ, Къэбэрдей-Балъкъэрым щэнхабзэмкIэ и министру, республикэм и Совет Нэхъыщ-хьэм и Президиумым и секретару щыта Уэрсей Фаинэ къызэралъхурэ илъэс 90 ирокъу.
Хормейстер, УФ-м щIыхь зиIэ и артист Бицу Юрий и ныбжьыр илъэс 77-рэ ирокъу.
КъБР-м и цIыхубэ артисткэ, УФ-м щIыхь зиIэ и артисткэ Шортэн Аллэ къыщалъхуа махуэщ.
КъБР-м щIыхь зиIэ и ухуакIуэ, техникэ щIэныгъэхэм я кандидат, «Къэббалъкъремстрой» ОАО-м и унафэщI ГъуаплъащIэ Алексей и ныбжьыр илъэс 62-рэ ирокъу.
КъБР-м щIыхь зиIэ и журналист, «Кабардино-Балкарская правда» газетым и редактор нэхъыщхьэ Болэт Арсен и ныбжьыр илъэс 53-рэ ирокъу.
Къэрал лэжьакIуэ, политик, КъБР-м щIыхь зиIэ и юрист ДыщэкI Мадинэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градуси 6 — 10, жэщым градуси 2 — 3 щыхъунущ.
